Na osnovu članova 56.-62. Zakona o unutrašnjim poslovima Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 6/15) i člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine“, broj: 34/03), Uredbe o Odboru za žalbe javnosti (“Službene novine Bosansko-podrinjskog kantona Goražde“, broj: 10/15), te člana 36. Poslovnika Skupštine Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 3/18), Komisija za izbor i imenovanja Skupštine Bosansko-podrinjskog kantona Goražde, **o b j a v l j u j e:**

**JAVNI KONKURS**

**ZA IZBOR I IMENOVANJE ČLANOVA ODBORA ZA ŽALBE JAVNOSTI**

U skladu sa Zakonom o unutrašnjim poslovima Bosansko-podrinjskog kantona Goražde imenovanje članova Odbora za žalbe javnosti vrši Skupština Bosansko-podrinjskog kantona Goražde, na prijedlog Komisije za izbor i imenovanja Skupštine Bosansko-podrinjskog kantona Goražde.

Odbor za žalbe javnosti se osniva kao nezavisno tijelo Skupštine koje čini tri člana, od kojih je jedan član državni službenik kantonalnih organa uprave, a dva člana predstvanici građana od kojih je jedan predsjedavajući Odbora.

Sasatav Odbora za žalbe javnosti odražava nacionalni sastav stanovništva na teritoriji Kantona prema poslednjem važećem popisu stanovništva u BiH, a vodi se računa i o polnoj zastupljenosti..

1. **Osnovni zadaci Odbora za žalbe javnosti**

* Objektivno i nepristrasno vođenje postupka u vezi sa izjavljenim žalbama na rad i ponašanje policijskih službenika, čime osigurava zaštitu ljudskih prava i sloboda;
* Pod žalbama iz stava (1) ovog člana podrazumijevaju se sve vrste podnesaka koje se odnose na nepravilan rad i ponašanje policijskih službenika.

1. **Kriteriji koje kandidat treba da ispunjava su sljedeći:**

* da je državljanin Bosne i Hercegovine;
* da ima najmanje VII stepen školske spreme ili visoko obrazovanje po bolonjskom sistemu studiranja sa ostvarenih najmanje 240 ECST studijskih bodova i najmanje pet godina radnog iskustva nakon sticanja visoke školske spreme, odnosno visokog obrazovanja u oblasti pravnih, kriminalističkih ili drugih društvenih nauka;
* da nije član političke stranke;
* da u posljednje četiri godine nije bilo na bilo kojoj poziciji u političkoj stranci na bilo kojem nivou, niti je bilo postavljeno na bilo koju poziciju od strane političke stranke;
* da u posljednje četiri godine nije bilo član izvršnog ili zakonodavnog tijela na bilo kojem nivou vlasti u Bosni i Hercegovini;
* da nije osuđivano za krivično djelo;
* da se protiv njega ne vodi krivični postupak;
* da mu nije izrečena disciplinska sankcija za teže povrede službene dužnosti;
* da nije policijski službenik ili uposlenik Ministarstva i Uprave policije.

1. **Ograničenja izbora**

Kandidat za člana Odbora za žalbe javnosti ne može biti član političke stranke.

Osoba koja je u posljednje četiri godine bila na bilo kojoj poziciji u političkoj stranci na bilo kojem nivou, ili je bila postavljena na bilo koju poziciju od strane političke stranke ili je bila član izvršnog ili zakonodavnog tijela na bilo kojem nivou vlasti u Bosni i Hercegovini, ne može biti imenovana za člana Odbora za žalbe javnosti.

Osoba protiv koje je pokrenut krivični postupak ili izrečena pravosnažna presuda za krivična djela i protiv koje je izrečena disciplinska sankcija za teže povrede službene dužnosti ne može biti imenovana za člana Odbora za žalbe javnosti.

1. **Status**

Odbor za žalbe javnosti imenuje Skupština na prijedlog Komisije za izbor i imenovanja Skupštine Bosansko-podrinjskog kantona Goražde.

Odbor za žalbe javnosti imenuje se na mandatni period od četiri godine.

Članovi Odbora za žalbe javnosti iz stava (1) ovog člana mogu biti imenovani u Odbor za žalbe javnosti samo dva puta uzastopno.

Rad Odbora za žalbe javnosti finansira se iz Budžeta Skupštine.

Član Odbora za žalbe javnosti ima pravo na mjesečnu naknadu za svoj rad čiju visinu utvrđuje Komisija za budžet, finansije i administrativna pitanja Skupštine.

Uz prijavu na Javni konkurs kandidat je dužan dostaviti:

* uvjerenje o državljanstvu;
* dokaz o stručnoj spremi;
* dokaz o radnom iskustvu;
* biografiju iz koje je vidljivo da ispunjava kriterije iz člana 26. Zakona o unutrašnjim poslovima Bosansko-podrinjskog kantona Goražde;
* ovjerenu izjavu da nije član političke stranke i da u posljednje četiri godine nije bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju od strane političke stranke;
* ovjerenu izvjavu da u posljednje četiri godine nije bio član izvršnog ili zakonodavnog tijela na bilo kojem nivou vlasti u Bosni i Hercegovini;
* ovjerenu izjavu da mu nije izrečena disciplinska sankcija za teže povrede službene dužnosti;
* uvjerenje Ministarstva unutrašnjih poslova o nekažnjavanju;
* uvjerenje suda da se ne vodi krivični postupak;
* izjava ovjerena od strane nadležnog organa da nije uposlenik Ministarstva i Uprave policije.

Traženu dokumentaciju dostaviti u originalu ili ovjerenoj kopiji.

Javni konkurs će biti objavljen u „Službenim novinama Federacije Bosne i Hercegovine“ i dnevnom listu „Avaz“.

Rok za podnošenje prijava na Javni konkurs je 15 dana od dana posljednjeg objavljivanja.

Neblagovremene i nepotpune prijave neće biti uzete u razmatranje.

Prijave dostaviti na adresu:

**Skupština Bosansko-podrinjskog kantona Goražde**

**Komisija za izbor i imenovanja**

**Ul. Maršala Tita br. 5.**

**G o r a ž d e**